ช่วงเดือน พย 65 ฉีดยาคุมกำเนิด 3 เดือน ประจำเดือนมาวันที่ 28 ตรงรอบ เดือน มกรา 66 มีนัดฉีดยาคุมวันที่ 20 แต่ไปไม่ตรงนัด วันที่ 21 ประจำเดือนมา วันที่ 22 ไปฉีดยาคุมเปลี่ยนเป็น 1 เดือน ช่วงเดือนกุมภามีอาการเจ็บคัดตึงเต้านม ผ่านไปประมาณ 1 สัปดาห์ไม่มีอาการคัดตึงแล้ว วันที่ 9 กพ มีอาการปวดท้องน้อยเล็กน้อย วันที่ 10 กพ มีอาการปวดเกร็งท้องน้อยเพิ่มมากขึ้นปวดร้าวลงต้นขาและมีเลือดสีแดงเข้มคล้ายประจำเดือนออกมา อาการผิดปกติไหมคะ เพราะปกติประจำเดือนจะมาช่วงปลายเดือน
สวัสดีค่ะ งาน,หากมีนัดฉีดยาคุมกำเนิดในวันที่ 20 ม.ค. แต่ไม่ได้ไปฉีด แล้วไปฉีดในวันที่ 22 ม.ค. แทน ซึ่งเลยกำหนดไปเพียง 2 วัน ถือว่าการออกฤทธิ์ในการป้องกันของยาฉีดยังเป็นไปอย่างต่อเนื่องอยู่ แม้จะเปลี่ยนไปฉีดยาคุมชนิดที่ฉีดทุก 1 เดือนแทนค่ะและเมื่อเปลี่ยนมาฉีดยาคุมชนิด 1 เดือนแล้ว ประจำเดือนก็จะมาเมื่อผ่านไป 3 สัปดาห์นับจากที่ได้ฉีดยาไป จะไม่ได้มาทุกสิ้นเดือนอีกต่อไป ดังนั้น ประจำเดือนก็น่าจะเริ่มมาเมื่อเข้าสู่ช่วงวันที่ 12 ก.พ. ค่ะ ส่วนเลือดที่ออกมาในวันที่ 10 ก.พ. นี้ อาจเป็นเลือดที่เกิดจากผลข้างเคียงของยาฉีด หรือเป็นเลือดประจำเดือนที่กำลังจะเริ่มมาก็ได้ค่ะ ส่วนอาการปวดท้องน้อย ก็เป็นอาการที่พบร่วมได้เมื่อมีเลือดออก ยังไม่ได้ถือว่าผิดปกติและอันตรายอะไรค่ะสำหรับการฉีดยาคุมเข็มต่อไป ก็ต้องฉีดทุกๆ 28 วัน การออกฤทธิ์จึงจะเป็นไปอย่างต่อเนื่อง ซึ่งก็ควรไปฉีดวันที่ 19 ก.พ. ค่ะ หรืออย่างน้อยก็ไม่ควรเกินวันที่ 22 ก.พ. เพราะไม่เช่นนั้น ฤทธิ์ในการป้องกันก็อาจหมดลง และโอกาสในการตั้งครรภ์ก็จะมีได้ค่ะ